ΓΡΑΠΤΗ ΕΡΩΤΗΣΗ E-1415/99

υποβολή: Olivier Duhamel (PSE) προς την Επιτροπή

(1 Σεπτεμβρίου 1999)

Θέμα: Caulerpa taxifolia

Κατά τα τελευταία έτη αναπτύσσεται στη Μεσόγειο ένα μεταβαλλόμενο τροπικό φύκι, το «Caulerpa taxifolia». Αυτή η πραγματική οικολογική καταστροφή πλήττει ιδιαίτερα την Γαλλία, την Ιταλία, την Ισπανία, την Ελλλάδα και την Κροατία. Η Επιτροπή χρηματοδότησε από το 1992 έως το 1995, δια του δημοσιονομικού μέσου LIFE, ένα διεθνές πρόγραμμα προοριζόμενο για τη μελέτη του προβλήματος της εξάπλωσης αυτού του φονικού φυκιού και για την πρόληψη της μεταγενέστερης εξέλιξης του φαινομένου. Δεύτερη χρηματοδότηση χορηγήθηκε το 1995, για ένα πρόγραμμα παρακολούθησης, συντονιζόμενο από γαλλικό όμιλο επιστημονικού ενδιαφέροντος που εδρεύει στη Μασσαλία. Το 1997 διοργανώθηκε διεθνές συμπόσιο σχετικά με τον έλεγχο της εξάπλωσης της Caulerpa.

Διαθέτει η Επιτροπή συγκεκριμένα αποτελέσματα από τα προγράμματα πουποστήριξε;

Συμφωνεί η Επιτροπή ότι πρόκειται για πρόβλημα που πρέπει να αντιμετωπισθεί σε ευρωπαϊκό επίπεδο δια της εντατικοποίησης της έρευνας και των μέσων που διατίθενται για την καταστροφή αυτών των φυκιών;

Δεδομένου ότι τα διαρθρωτικά μέτρα εμπίπτουν στην αρμοδιότητα των ενδιαφερόμενων κρατών μελών, δύναται μήπως η Επιτροπή να παρακινήσει εντονότερα τα κράτη μέλη να δραστηριοποιήσουν τον αγώνα για την καταπολέμηση αυτής της οικολογικής απειλής και να ενθαρρύνουν κάθε πρωτοβουλία των δημόσιων αρχών για την διερεύνηση τωνπαρχόντων τρόπων οριστικής εξάλειψης του είδους;

Απάντηση της κας Wallstrm εξ ονόματος της Επιτροπής

(8 Οκτωβρίου 1999)

Το πρόγραμμα Life, το οποίο χρηματοδοτήθηκε στο διάστημα 1992 -1999, είχε ως στόχους τον καθορισμό της πραγματικής εξάπλωσης της caulerpa taxifolia, της παρακολούθησης της εξέλιξής της και της πρόβλεψης της μελλοντικής της προοπτικής. Εξάλλου, το πρόγραμμα απέβλεπε στην θεμελίωση των επιστημονικών και τεχνολογικών βάσεων για την εξάλειψή της. Τοπερεθνικό αυτό πρόγραμμα εκτελέστηκε με εταίρους από την Ισπανία και την Ιταλία (πανεπιστήμια, τοπικές αρχές, επιστημονικά κέντρα).

Από το πρόγραμμα προέκυψε ότι η εξάπλωση της caulerpa taxifolia συνεχίζεται με ταχείς ρυθμούς. Καταρτίστηκε χάρτης με τους τόπους και τις επιφάνειες εξάπλωσής της. Η εξάπλωση αυτή απειλεί την θαλάσσια βιοποικιλότητα: την ποικιλότητα των ειδών (ιδίως ορισμένων ειδών φυκιών) και την ποικιλότητα των βιοτόπων (ιδίως των λειμώνων και ποσειδωνιών). Οι τοξικοί μεταβολίτες που παράγονται από την caulerpa taxiforia διαδραματίζουν σημαντικό άμεσο ή έμμεσο ρόλο στον ανταγωνισμό με τα αυτόχθονα είδη. Η εξάλειψη της caulerpa taxifolia δεν είναι δυνατή όταν οι κατειλημμένες επιφάνειες έχουν μεγάλη έκταση (περισσότερες δεκάδες ή εκατοντάδες εκτάρια).

Το πρόγραμμα που χρηματοδοτήθηκε για το διάστημα 1996-1999 είχε ως στόχους την επίδειξη μιας στρατηγικής ελέγχου της εξάπλωσης, μέσω του άμεσου εντοπισμού των νέων σταθμών και μέσω της ευαισθητοποίησης του κοινού, την δοκιμή νέων τεχνικών εξάλειψης, τη βελτίωση των γνώσεων για τις ενδεχόμενες επιπτώσεις από την εξάπλωση του φύκους και την ευαισθητοποίηση των χωρών της νότιας Μεσογείου που ενδέχεται να θιγούν, μακροπρόθεσμα, από την εξάπλωση της caulerpa taxifolia.

Τα αποτελέσματα του δευτέρου προγράμματος αξιολογούνται από την Επιτροπή. Στο πλαίσιο αυτό πραγματοποιήθηκαν ήδη δύο διεθνή σεμινάρια, το 1997 και το 1999, και ανελήφθησαν πολλές πρωτοβουλίες από τις ενδιαφερόμενες τοπικές και εθνικές αρχές. Επιπλέον, τα αντισυμβαλλόμενα μέρη στην σύμβαση της Βαρκελώνης για την προστασία του θαλάσσιου περιβάλλοντος και της παράκτιας ζώνης στη Μεσόγειο απετέλεσαν τους δέκτες προτάσεως που αποβλέπει στην εφαρμογή των συστάσεων εμπειρογνωμόνων, που διαμορφώθηκαν στο Ηράκλειο, τον Μάρτιο του 1998 καρπός, μεταξύ άλλων, του προγράμματος Life. Η Επιτροπήποστηρίζει την πρόταση αυτή.

Μπορούμε λοιπόν να θεωρήσουμε ότι, στο πλαίσιο των προγραμμάτων Life, επιτεύχθηκε μια ευαισθητοποίηση όλων των ενδιαφερομένων συντελεστών (επιστημόνων, δημοσίων αρχών, χρηστών των παράκτιων ζωνών, ευρέος κοινού). Υπό την επιφύλαξη νέων στοιχείων που ενδέχεται να προκύψουν από την διενεργούμενη αξιολόγηση, εναπόκειται τώρα στα κράτη μέλη να δώσουν την δέουσα συνέχεια στις εργασίες αυτές, λαμβάνονταςπόψη την μεσογειακή διάσταση του ζητήματος.